Derde mag het #FeesMustFall geïnfiltreer, sê polisiekommissaris | Maroela Media
Die polisie het inligting ontvang dat die #FeesMustFall-beweging geïnfiltreer is deur persone wat 'n ander agenda het as die studente wat dit lei en hulle beplan om "nog 'n Marikana" uit te lok, het die waarnemende polisiekommissaris lt.genl. Khomotso Phahlane, Donderdag gesê.
Phahlane het 'n perskonferensie in Pretoria gehou oor die polisiëring en veiligheidsake wat met die #FeesMustFall-betogings op kampusse landswyd verband hou.
"Ons neem met kommer kennis van inligting wat voorstel dat die #FeesMustFall-inisiatief deur magte geïnfiltreer is wie se agenda nie in lyn is met diegene wat gratis onderrig soek nie," het hy gesê. "Diegene met bymotiewe wil die polisie uitlok tot die punt waar daar sterfgevalle is in 'n poging om nog 'n Marikana te skep."
Hy wou nie bekend maak wie geïmpliseer word nie, maar het gesê die polisie sal "dienooreenkomstig" enigiemand hanteer wat die betogings wil gebruik om bloedvergieting uit te lok.
Volgens statistiek wat tydens die perskonferensie bekend gemaak is, is 327 studente reeds sedert Februarie in hegtenis geneem.
Phahlane het gesê daar sal binnekort verdere inhegtenisnemings volg in verband met brandstigting.
Volgens hom monitor die Suid-Afrikaanse Polisiediens steeds die bedrywighede en betogings. "Die SAPD is operasioneel gereed om dié optredes te polisieer. Die meeste universiteite is tans gesluit en oor die algemeen is die situasie kalm by meeste kampusse, insluitend die instansies wat nog oop is," het hy gesê.
Hy het alle rolspelers geloof vir die positiewe reaksie toe hulle reageer het op die versoek om selfbeheersing uit te oefen.
"Daar was die afgelope twee dae voorvalle wat kommerwekkend is vir die polisie, en dit word ondersoek," het Phahlane bygevoeg. "Groepe met teenstrydige sienings of die Universiteit van die Witwatersrand (Wits) gesluit moet bly, het gebots. Die SAPD kon die groepe uit mekaar hou en gewelddadige optrede is voorkom."
Hy het gesê voorvalle van lesings wat ontwrig word of enige ander vorm van intimidasie word ten sterkste veroordeel.
Hy het gesê die meeste instansies sal binne die volgende week weer hul deure oopmaak.
"Diegene wat wil betoog en diegene wat wil klas bywoon en hul akademiese jaar wil voltooi, moet toegelaat word om dit vreedsaam te kan doen," het Phahlane verduidelik.
Veiligheidsbeamptes het 12 petrolbomme en twee vyfliterkanne petrol in 'n oop motorhuis by 'n koshuis in KwaZulu-Natal gevind. "Dit is 'n duidelike bewys dat daar sekere elemente is wat nie belangstel daarin om vreedsaam te betoog nie," het hy bygevoeg. "Daar is persone wat nog steeds 'n agenda het om eiendom te verwoes en gewelddadig op te tree."
Hy het benadruk die SAPD sal steeds die situasie by alle universiteite monitor om 'n vreedsame omgewing te bewerkstellig wat voordelig is vir opleiding.
Phahlane het bygevoeg senior polisiebeamptes, onder leiding van lt.genl. Gary Kruser, het by alle kampusse met universiteitsbestuur vergader. "Ons doen 'n beroep op alle rolspelers om die regering se poging, om vrede, veiligheid en stabiliteit te verseker, te ondersteun.
"Polisiebeamptes sal enigiemand in hegtenis neem wat die wet oortree en hulle sal vervolg word," het hy bygevoeg. "Jong mense word ontmoedig om hulleself aan enige misdryf skuldig te maak, want dit kan 'n impak hê op hul toekoms. 'n Kriminele rekord sal 'n hindernis wees vir toekomstige werksgeleenthede."
Phahlane het gesê hulle neem kennis van persone wat voorstel dat die #FeesMustFall-betoging geïnfiltreer is deur magte wat nie in lyn is met diegene wat gratis onderrig soek nie. "Die SAPD sal maksimum selfbeheersing toepas en aanvalle binne die wet bestuur. Ons sal alles in ons vermo;e doen om lewens en eiendom te beskerm kragtens ons grondwetlike mandaat."
Hy het gesê polisiebeamptes het op die Soweto-kampus van die Universiteit van Johannesburg beslag gelê op dwelmmiddels en studente is in hegtenis geneem. Honderde inspuitings is oor 'n openbare pad gegooi by Rhodes-Universiteit. "Dit kan nie as vreedsame betogings beskou word nie," het Phahlane verduidelik.
Bly die polisie het darem ook nou bygekom……die betogery en geweld en afbreek en brandstigting het lankal niks meer met klasgeld te doen nie..
waar is die kerke vernaamlik die katolieke om hulle lidmate wat moontlik aan die betogings deelneem te vertel hoe verkeerd hebsug is. tersiere opleiding is en bly n luukse. dit is ongelukkig nie almal beskore nie.
Volgende week lees ons dat die polisie uitgewerk het dat die derde mag die EFF is.
Dit is so duidelik soos daglig dat di 3de mag die EFF is.Kyk onder die betogers hoeveel rooimiere is daar.Hulle wil ni leer nie hul wil net di ander aanhits.Die Universiteit moet net hul toelatings standaard hoer maak,dan sal net die wat wil leer slaag.
Haai het die polisie ook nou agtrgekom dis alles deel van n plan om die land te verwoes! Die realiteit is dat n Marikana is op pad, ons weet net nie waneer nie. As ek kinders op universiteit gehad het sou ek hulle verbied het om op kampus te wees huidiglik. Die stoompot is naby bars!!!